১৯৯১-৯২ সালে ঢাকায় ফার্স্ট ডিভিশনে খেলার সুযোগ পেয়েও বাবার অসুস্থতার কারণে যেতে পারেননি। বড় ভাই চার ছেলেমেয়ে রেখে মারা যান। তাদের পিতৃস্নেহে বড় করে তোলেন আকবর স্যার ও তাঁর মেজো ভাই। বাড়ির সামনের খালি জায়গায় নিজ হাতে লাগিয়েছেন পেয়ারা, আমড়া, কমলা, মাল্টা, নারিকেলসহ বিভিন্ন রকমের ফল। তাঁর স্ত্রী মাকসুদা নেসতারি স্থানীয় একটি স্কুলের শিক্ষক। একমাত্র মেয়ে মুসকান এখন পঞ্চম শ্রেণিতে পড়ে। আকবর স্যার নিজের পরিবার দেখে রাখেন পরম মমতায় আর এলাকার হতদরিদ্র শিক্ষার্থীদের বুকে স্বপ্নের বীজ বুনে চলেন।